แบงก์โน้ตส์
นินจา
19 ส.ค. 2554

นินจา
เมื่อวานนี้ ทีมข่าวการเงินสายแทบไหม้ มีทั้งนายแบงก์และนักธุรกิจโทร.เข้ามาที่กอง บก. สอบถามผลเอ็กซิตโพลล์ว่า พรรคเพื่อไทยนำประชาธิปัตย์กระจุยกระจายจริงหรือเปล่า
ทันทีที่ บก.ข่าวยืนยันว่า ผลโพลอาจจะผิดประมาณ 20% เท่านั้น นักธุรกิจทั้งหลายก็ถอนหายใจดังเฮือก
ว่าแล้วหลายคนก็บอกว่า ตอนแรกคิดว่าจะนั่งลุ้นผลเลือกตั้ง แต่ตอนนี้ไม่ต้องลุ้นแล้ว ออกไปช็อปปิ้ง ไปเที่ยวนอกบ้านดีกว่า ดูทีวีให้เปลืองไฟทำไม
โถๆๆ นักธุรกิจและนายแบงก์ผิดหวังกันเป็นแถว แต่นายแบงก์รัฐกลับไม่เป็นเหมือนนายแบงก์พาณิชย์
นายแบงก์รัฐต่างโทร.เข้ามาถามว่า ใครนะจะมาเป็น รมว.คลัง 
แฮ่ะ ที่ได้ยินมาตัวเก็งเต็งหนึ่งก็เป็น กิตติรัตน์ ณ ระนอง ธีระชัย ภูวนาถนรานุบาล สุชาติ ธาดาธำรงเวช 
แหม...ทำงานรวดเร็วดีแท้ ราวกับนินจาที่พลางตัวเข้าได้ทุกที่ ฮ่า ฮ่า ฮ่า